<classify> London, Uingereza RAIS Yoweri Museveni wa Uganda amesema haikupasa nchi za Afrikaziruhusu nchi za Magharibi ziishambulie kijeshi Libya na kupelekea kuuawaaliyekuwa kiongozi wa nchi hiyo, Kanali Muammar Gaddafi. Museveni, ambaye yuko nchini Uingereza alikohudhuria mkutanowa uwekezaji kati ya Afrika na Uingereza, aliliambia Shirika la Utangazaji laUingereza BBC kuwa nchi za Afrika zilipaswa kuingilia kati nchini Libya nakwamba japokuwa zilijaribu kufanya hivyo kidiplomasia, lakini zingeweza piakuingilia kijeshi. Akizungumza kwa hasira, Museveni alisema laiti kama Afrikaingejiandaa vya kutosha, madola ya kigeni yasingeishambulia Libyana kumuua Gaddafi. Afrika ingeweza kuingilia kati na kutoa funzo kwa watuhao, alisisitiza Museveni. Aidha Museveni alisikitikia kifo cha Gaddafi, akikielezea kuwani matokeo ya Waafrika kushindwa kumlinda mwana wao. Alifafanua kuwa Libya ni nchi ya Afrika ambayo ilishambuliwana madola ya kigeni, hivyo nchi za bara hilo zilipaswa kuingilia kati. Katika mahojiano hayo na BBC, Museveni alisema Afrikahaikupigana kuisaidia Libya kwa sababu shambulio dhidi ya nchi hiyo lilifanywakwa kushtukiza. Alifafanua kuwa hata yeye mwenyewe hakuweza kuamini kama kunamtu anayeweza kuwa mpumbavu kiasi cha kuishambulia nchi ya Kiafrika namnaile. Aidha, Museveni alisema nchi za Afrika hazihitaji uingiliajiwa madola ya kigeni kutatua masuala yao ya ndani na akaongeza kuwazinahitaji kuungana na kuongea lugha moja na kuweza kumshindayeyote atakayejaribu kuwashambulia watu wao. Alisema anaamini Afrika iliyoungana inao uwezo wa kuyashindamadola yoyote makubwa ya Magharibi yatakayojaribu kulivamia bara hilo,akikumbusha jinsi Afrika ilivyoweza kuwashinda na kuwatimua Wareno pamojana makaburu waliokuwa wakisaidiwa na kuungwa mkono na madola hayo. mwisho Isabel dos Santos afunguliwa mashtaka ya ulaghai LUANDA, ANGOLA MWANAMKE tajiri zaidi Afrika, Isabel dos Santos amefunguliwamashtaka ya ulaghai baada ya kutuhumiwa kulipora taifa hilo. Mwanasheria Mkuu, Helder Pitta Groz alisema kwamba madai hayoyanahusiana na wakati alipokuwa mwenyekiti wa kampuni ya mafuta ya Sonangol. Watu kadhaa pia wametuhumiwa pamoja na Isabel. Groz alisema kwamba wataomba kibali cha kimataifa chakuwakamata iwapo watagoma kujikabidhi wenyewe mbele ya mamlaka ya Angola. Isabel dos Santos anatuhumiwa kwa usimamizi na ufujajiwa fedha wakati alipokuwa mwenyekiti wa kampuni hiyo ya Sonangol, hivyo basiamefunguliwa mashtaka ya usimamizi mbaya wa ofisi, kutumia ushawishi wake nakughushi stakabadhi miongoni mwa uhalifu mwengine wa kiuchumi, Groz aliuambiamkutano na wanahabari Jumatano jioni. Alisema uchunguzi kuhusiana na usimamizi wake wa kipindi chamiezi 18 katika kampuni hiyo ya mafuta kuanzia Juni 2016, ulianzishwa baada yamrithi wake, Carlos Satumino kuelezea mamlaka kuhusu uhamishaji wa fedha usiowa kawaida. Stakabadhi zilivuja wiki hii zikidai kwamba Isabel, mwana waaliyekuwa rais wa taifa hilo, Jose Eduardo dos Santos, alijipatia mali ya thamaniya dola bilioni 2.1 kwa kulipora taifa lake.  <topic>: KIMATAIFA 